పట్టించుకోని ప్రభుత్వాలు.. దిగుమతి యోచనలో బిల్డర్లుహైదరాబాద్ (ఆంధ్రజ్యోతి బిజినెస్): తెలుగు రాష్ట్రాల్లో సిమెంట్ ధర ఇప్పట్లో తగ్గే సూచనలు కనిపించడం లేదు. ప్రభుత్వ నిర్మాణ కార్యక్రమాలకు బస్తా  (50 కిలోలు) రూ.240-250కి సరఫరా చేస్తున్న సిమెంట్ కంపెనీలు తమ నుంచి ఇప్పటికీ బస్తాకి రూ.290 నుంచి రూ.310 వసూలు చేస్తున్నాయని పేరు చెప్పేందుకు ఇష్టపడని ఒక బిల్డర్ చెప్పారు. బిల్డర్లు ఎంత మొరపెట్టినా ప్రభుత్వాలు పెద్దగా పట్టించుకోకపోవడమే ఇందుకు ప్రధాన కారణమని అసంతృప్తి వ్యక్తం చేశారు. దీంతో చదరపు అడుగు భవన నిర్మాణ వ్యయం రూ.60 వరకు పెరిగింది. ఈ భారాన్ని కొనుగోలుదారులకు బదిలీ చేస్తే తప్ప, తట్టుకోవడం కష్టమని బిల్డర్లు చెబుతున్నారు. ప్రస్తుతం రిటైల్ మార్కెట్లో బ్రాండ్ను బట్టి బస్తా సిమెంట్ రూ.320 నుంచి రూ.360 వరకు పలుకుతోంది. ఏప్రిల్ మొదటి వారంలో ఉన్న ధరతో పోలిస్తే బస్తా ధర ఇప్పటికీ రూ.90 నుంచి రూ.130 వరకు ఎక్కువగా ఉంది.  సిమెంట్ కంపెనీలు కూడబలుక్కుని ధరలు పెంచేయడమే ఇందుకు కారణమన్నది బిల్డర్ల ఆరోపణ.పాత ధరే ధరలు అమాంతం పెంచేశారన్న ఆరోపణలను సిమెంట్ కంపెనీలు తోసిపుచ్చుతున్నాయి. డిమాండ్ పెరగడంతో సిమెంట్ ధర మళ్లీ గతంలో ఉన్న స్థాయికి చేరిందని భారతి సిమెంట్ డైరెక్టర్ రవీందర్ రెడ్డి చెప్పారు. ఏటా ఫిబ్రవరి-జూన్ మధ్య కాలంలో సిమెంట్ ధర కొద్దిగా పెరగడం సాధారణంగా జరిగేదేనన్నారు. విదేశాల నుంచి బస్తా సిమెంట్ రూ.250కే దిగుమతి చేసుకోవచ్చన్న బిల్డర్ల వాదననీ కంపెనీలు తోసిపుచ్చుతున్నాయి. ఏదైనా విదేశీ కంపెనీ ఆ ధరకు సిమెంట్ సరఫరా చేస్తే నాణ్యత గురించి ఆలోచించాల్సిందేనని పేరు చెప్పేందుకు ఇష్టపడని ఒక ప్రముఖ సిమెంట్ కంపెనీ ఉన్నతాధికారి చెప్పారు. జూన్ వరకు మార్కెట్లో సిమెంట్ డిమాండ్కు ఢోకా లేదు. ఈ లోపు ప్రభుత్వం కల్పించుకుని కంపెనీలపై ఒత్తిడి తెస్తే తప్ప సిమెంట్ కంపెనీలు ధరలు తగ్గించే అవకాశం లేదని భావిస్తున్నారు.దిగుమతి ప్రయత్నాలు  బిల్డర్లు సిమెంట్ దిగుమతుల కోసం ప్రయత్నాలు ప్రారంభించారు. రెండు మూడు రోజుల్లో దీనిపై నిర్ణయం తీసుకుంటామని క్రెడాయ్- ఎపి చాప్టర్ అధ్యక్షుడు శివారెడ్డి చెప్పారు. చైనా, మలేషియా, శ్రీలంక వంటి దేశాల నుంచి బస్తా సిమెంట్ రూ.250కే దిగుమతి చేసుకోవచ్చన్నారు. చైనా నుంచి ఇప్పటికే ఇందుకోసం కొటేషన్లు తెప్పించుకున్నట్టు సమాచారం. కాకినాడ, విశాఖపట్నం రేవుల నుంచి దిగుమతి చేసుకున్నా విజయవాడ వంటి ప్రాంతాలకు బస్తా సిమెంట్ రూ.240-250 మధ్య సరఫరా చేయవచ్చని బిల్డర్లు చెబుతున్నారు. అయితే ఆర్డర్ పెట్టాక 15-20 రోజులకుగానీ సిమెంట్ మన రేవులకు వచ్చే అవకాశం లేకపోవడం, దేశీయ మార్కెట్లో మళ్లీ కంపెనీలు ధరలు తగ్గిస్తాయన్న ఆశలతో బిల్డర్లు దిగుమతులపై ముందుకు వెళ్లేందుకు వెనుకాడుతున్నారు.
pattinchukoni prabhutvaalu.. digumati yochanalo bildarluhaidarabad (aandhrajyoti bijines): telugu rashtrallo siment dhara ippatlo tagge suuchanalu kanipinchadam ledu. prabhutva nirmaana kaaryakramaalaku basta  (50 kilolu) roo.240-250ki sarafara chestunna siment companylu tama nunchi ippatikee bastaki roo.290 nunchi roo.310 vasulu chestunnayani paeru cheppenduku ishtapadani oka bilder cheppaaru. bilderlu entha morapettina prabhutvaalu peddagaa pattinchukokapovadame induku pradhaana kaaranamani asantrupti vyaktam chesaru. deentho chadarapu adugu bhavana nirmaana vyayam roo.60 varaku perigindi. ee bhaaraanni konugoludaarulaku badili cheste tappa, tattukovadam kashtamani bilderlu chebutunnaru. prastutam retile marketlo brandnu batti basta siment roo.320 nunchi roo.360 varaku palukutondi. epril modati vaaramlo unna dharatho poliste basta dhara ippatikee roo.90 nunchi roo.130 varaku ekkuvagaa undi.  siment companylu koodabalukkuni dharalu pencheyadame induku kaaranamannadi bilderla aaropana.paata dhare dharalu amaantam penchesaranna aaropanalanu siment companylu tosipuchutunnayi. demand peragadamtho siment dhara malli gatamlo unna sthaayiki cherindani bhaarati siment director ravinder reddi cheppaaru. eta fibravari-joon madhya kaalamlo siment dhara koddigaa peragadam saadhaaranamgaa jarigedenannaru. videsala nunchi basta siment roo.250kee digumati chesukovachanna bilderla vaadananee companylu tosipuchutunnayi. edaina videshee company aa dharaku siment sarafara cheste naanhyata gurinchi aalochinchaalsindenani paeru cheppenduku ishtapadani oka pramukha siment company unnataadhikaari cheppaaru. joon varaku marketlo siment demandku dhoka ledu. ee lopu prabhutvam kalpinchukuni companylapai ottidi teste tappa siment companylu dharalu tagginche avakaasam ledani bhaavistunnaaru.digumati prayatnaalu  bilderlu siment digumatula kosam prayatnaalu praarambhinchaaru. rendu moodu rojullo deenipai nirnayam teesukuntaamani creaday- epi chapter adhyakshudu shivareddy cheppaaru. chaina, maleshia, srilanka vanti deshaala nunchi basta siment roo.250kee digumati chesukovachannaru. chaina nunchi ippatike indukosam koteshanlu teppinchukunnattu samacharam. kakinada, visaakhapatnam revula nunchi digumati chesukunna vijayavada vanti praantaalaku basta siment roo.240-250 madhya sarafara cheyavachani bilderlu chebutunnaru. ayithe arder pettaka 15-20 rojulakugaanii siment mana revulaku vache avakaasam lekapovadam, desheeya marketlo malli companylu dharalu taggistaayanna aasalato bilderlu digumatulapai munduku vellenduku venukaadutunnaaru.